Els entorns personals d’aprenentatge són, com el seu nom indica, personals. No obstant això, l’ús de certes eines fa que la personalització de l’entorn recaigui en la **xarxa que cada alumne o persona cus entre les mateixes**, ja que les eines poden ser similars entre persones, però connectades amb l’aprenentatge de forma diferent.

En aquest sentit, en el meu PLE Twitter, Blogger o Instagram tenen un pes molt reduït. En canvi, eines com Feedly o Xarxes Socials com Facebook tenen un pes més rellevant en el PLE, ja que representen una font d’informació important en quant a recursos per a aprendre nous punts de vista sobre conceptes, metodologies, etc.

Per altre banda, el cercador Google representa l’eina **PLE més important**, ja que és el punt d’entrada per a qualsevol procés d’aprenentatge. Youtube també podria tenir el mateix pes, perquè suposa una font d’abundants recursos addicionals. No obstant això, es considera que Twitter és una ferramenta molt adequada per a intercanviar experiències sobre els aprenentatges o vivències en el món de l’Educació (i en altres àmbits).

Sobre els usos de les Xarxes Socials i eines de *blogging* o *micro-blogging* en l’Educació Secundària, actualment ha saltat a la llum un risc molt important pels mateixos: la [prohibició de l’ús del mòbil als centres](https://www.lavanguardia.com/vida/20141124/54420170571/el-telefono-movil-queda-prohibido-por-ley-en-los-institutos.html). S’ha de recordar que l’ecolosió de Twitter o Instagram es va produir gràcies al la massificació de l’ús dels ***smartphones*** i al disseny d’experiències d’usuari basades en ***apps***. Amb aquest entorn, promoure els bons usos de Twitter o Instagram, així com altres eines, ha d’anar acompanyat d’una bona [educació en el món digital](http://www.educacontic.es/blog/sobre-la-prohibicion-del-uso-de-telefonos-moviles-en-escuelas-e-institutos). El focus no hauria de ser fer servir una o altre aplicació; si no educar en convivència digital i bones pràctiques.

No obstant l’anterior, es poden crear [experiències d’aprenentatge significatiu](https://www.genbeta.com/redes-sociales-y-comunidades/12-metodos-para-aprovechar-twitter-en-la-educacion) amb eines com Twitter, Instagram o Blogger, ja que permeten **compartir** experiències i pensaments amb un gran nombre de persones. Plantejar que els alumnes creïn els seus propis blogs sobre els temes que els interessen; i sobre els aprenentatges rebuts pot ajudar a que s’autorregulin i **consolidin coneixements**.

Finalment, no sé imaginar la meva futura docència sense l’ús d’eines com Xarxes Socials o blogs. Emprar unes o altres dependrà dels objectius didàctics a assolir, i de la metodologia que em permetin posar en pràctica. Per exemple, l’ús de Twitter pot ser molt adequat per a donar a conèixer nous recursos als meus alumnes. Per altre banda, Instagram pot ser no té tant de pes o a dia d’avui no puc apreciar el potencial que podria tenir per a generar nous fluxos d’ensenyament aprenentatge. Amb tot, l’ús de les eines vendrà definit per la metodologia a treballar; i no al revés.